**รายงานการประชุมสภาองค์การบริหารส่วนตำบลคลองเมือง**

**สมัยสามัญประจำปี พ.ศ. 2561 สมัยที่ 3 ครั้งที่ 4/2561**

**วันที่ 12 กันยายน 2561**

**ณ ห้องประชุมองค์การบริหารส่วนตำบลคลองเมือง**

**เริ่มประชุมเวลา 09.00 น.**

ผู้มาประชุม

๑.นายคำพันธ์ แก้วกองสี ประธานสภา ฯ

๒. นายกัญหา รักสี รองประธานสภา ฯ

3. นายจำเริญ บุราญรมย์ สมาชิกสภา อบต.หมู่ที่ ๑

4. นายบุญโฮม คุณสาร สมาชิกสภา อบต.หมู่ที่ ๒

5. นายสุริยา ผิลาแดง สมาชิกสภา อบต.หมู่ที่ ๓

6. นายสมศักดิ์ นาหนองขาม สมาชิกสภา อบต.หมู่ที่ ๓

7. นายถวิล กองไธสง สมาชิกสภา อบต.หมู่ที่ ๔

8. นายบุญธรรม พิรักษา สมาชิกสภา อบต.หมู่ที่ ๕

9. นายสุโชค เจริญกิจ สมาชิกสภา อบต.หมุ่ที่ 6

10.นายสุดใจ เพ็ชรนอก สมาชิกสภา อบต.หมู่ที่ ๖

11. นายอิทธิกร นาแซง สมาชิกสภา อบต.หมู่ที่ ๗

12. นายพัตร ผาสุข สมาชิกสภา อบต.หมู่ที่ ๗

13. นายจำปี ปัดตาตะฟัง สมาชิกสภา อบต.หมู่ที่ ๘

14. นายแฉล้ม นาเพชร สมาชิกสภา อบต.หมู่ที่ ๘

15. นายช่วง มะลาเหลือง สมาชิกสภา อบต.หมู่ที่ ๙

16. นายหัน แทนนำ สมาชิกสภา อบต.หมู่ที่ ๑๐

17. นางสาวหัด สมศรี สมาชิกสภา อบต.หมู่ที่ ๑๐

18. นายปรีชา กระจ่างโพธิ์ เลขานุการสภา ฯ

ผู้ไม่มาประชุม

1. นายสำราญ หลอดพันธ์ สมาชิกสภา อบต.หมู่ที่ ๑ ลา

2. นายสำรวย แพนไธสง สมาชิกสภา อบต.หมู่ที่ ๙ ลา

ผู้เข้าร่วมประชุม

1. นายบุญทัน พลานชัย นายก อบต.

2. นายสุวรรณ จันทีนอก รองนายก อบต.

3. นายหนูเกต พลโยธา เลขานุการนายก อบต.

4. นางสาวสมลักษณ์ เจริญรัมย์ รองปลัดองคืการบริหารส่วนตำบล

5. นางทรรศวรรณ ทาวงษ์ หัวหน้าสำนักงานปลัด

6. นายณัฐศักย์ โกเวทวิทยา ผู้อำนวยการกองคลัง

7. นายวัชระ คำแดง ผู้อำนวยการกองช่าง

ระเบียบวาระที่ 1 เรื่องแจ้งให้ที่ประชุมทราบ

- ไม่มี –

ระเบียบวาระที่ 2 เรื่องรับรองรายงานการประชุม

ประธานสภาฯ 2.1 การประชุมสภาองค์การบริหารส่วนตำบลคลองเมือง สมัยสามัญประจำปี พ.ศ. 2561 สมัยที่ 3 ครั้งที่ 2/2561 เมื่อวันที่ 3 กันยายน 2561

2.2 การประชุมสภาองค์การบริหารส่วนตำบลคลองเมือง สมัยสามัญประจำปี พ.ศ. 2561 สมัยที่ 3 ครั้งที่ 32561 เมื่อวันที่ 7 กันยายน 2561

สมาชิกท่านใดจะขอแก้ไขหรือเพิ่มเติมถ้อยคำใดๆหรือไม่ เมื่อไม่มีขอมติรับรองด้วยรับ

มติที่ประชุม สภาฯให้การรับรองรายงานการประชุมทั้งสองครั้ง มติเอกฉันท์

ระเบียบวาระที่ 3 กระทู้ถาม

- ไม่มี –

ระเบียบวาระที่ 4 เรื่องที่คระกรรมการสภาตั้งขึ้นพิจารณาเสร็จแล้ว

ประธานสภาฯ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 วาระที่ 2 การแปรญัตติ ซึ่งสภาฯได้กำหนดระยะเวลาในการยื่นคำแปรญัตติเริ่มตั้งแต่วันที่ 3 กันยายน 2561 เวลา 15.00 น. ถึงวันที่ 6 กันยายน 2561 เวลา 16.30 น. รายละเอียดเชิญคณะกรรมการแปรญัตติได้แถลงให้สภาฯทราบครับ

นายกัญหา รักษี เรียนปรานสภาฯ ผมนายกัญหา รักษี ประธานคณะกรรมการแปรญัตติ ขอแถลงรายละเอียดการรับคำแปรญัตติและการแปรญัตติร่างข้อบัญญัติงบประมาณรายจ่ายประจำปี พ.ศ. 2562 ดังนี้

ตามที่ สภาฯส่งร่างข้อบัญญัติงบประมาณรายจ่ายประจำปี พ.ศ. 2562 ให้คณะกรรมการแปรญัตติพิจารณา ที่ประชุมคณะกรรมการแปรญัตติพิจารณาแล้วผลดังนี้

1. การยื่นคำแปรญัตติงบประมาณรายจ่ายประจำปี พ.ศ. 2562ไม่มีผู้ยื่นคำแปรญัตติ และสงวนคำแปรญัตติ

2. การมการแปรญัตติไม่มีท่านใดสงวนความเห็น

3. คระกรรมการแปรญัตติมีมติให้คงไว้ตามร่างเดิมที่ได้รับจากสภา ไม่มีการแก้ไข

เพื่อสภาฯได้พิจารณาต่อไป

ประธานสภาฯ การพิจารณาร่างข้อบัญญัติงบประมาณรายจ่ายประจำปี พ.ศ. 2562 ในวาระที่ 2 เมื่อไม่มีผู้ยื่นคำแปรญัตติ และสงวนคำแปรญัตติ และคณะกรรมการแปรญัตติมีมติให้คงไว้ตามร่างเดิม และไม่มีการสงวนความเห็น ในวาระนี้จึงไม่มีการอภิปรายใดๆอีก ผมจะให้สภาฯลงมติในวาระที่ 2 สมาชิกท่านใดเห็นชอบร่างงบประมาณรายจ่ายประจำปี พ.ศ. 2562 ให้ยกมือขึ้น

มติที่ประชุม สมาชิกสภาฯเห็นชอบร่างข้อบัญญัติงบประมาณรายจ่ายประจำปี พ.ศ. 2562 จำนวน 16 เสียง ประธานงดออกเสียง สมาชิกสภาฯ ลาประชุม 2 คน

นายจำปี ปัดตาตะฟัง เรียนประธานสภาฯ ผมนายจำปี ปัดตาตะฟัง สมาชิกสภาฯ หมู่ที่ 8 เสนอให้สภาฯ ลงมติร่างข้อบัญญัติงบประมาณรายจ่ายประจำปี พ.ศ. 2562 วาระที่ 3 ให้ตราเป็นข้อบัญญัติงบประมาณรายจ่ายประจำปี พ.ศ. 2562 ขอสมาชิกรับรองด้วยครับ

นายสุโชค เจริญกิจ เรียนประธานสภาฯ ผมนายสุโชค เจริญกิจ สมาชิกสภาฯ หมู่ที่ 6 ให้การรับรองครับ

นายสุริยา ผิลาแดง เรียนประธานสภาฯ ผมนายสุริยา ผิลาแดง สมาชิกสภาฯ หมู่ที่ 3 ให้การรับรองครับ

ประธานสภาฯ นายจำปี ปัดตาตะฟัง สมาชิกสภาฯ หมู่ที่ 8 เสนอให้สภาฯ ลงมติร่างข้อบัญญัติงบประมาณรายจ่ายประจำปี พ.ศ. 2562 วาระที่ 3 ให้ตราเป็นข้อบัญญัติงบประมาณรายจ่ายประจำปี พ.ศ. 2562 และมีสมาชิกรับรองญัตติถูกต้อง สมาชิกสภาฯท่านใดจะเสนอเป็นอย่างอื่นหรือไม่ เมื่อไม่มีผมจะให้สภาฯลงมติ สมาชิกสภาฯท่านใดเห็นชอบร่างข้อบัญญัติงบประมาณรายจ่ายประจำปี พ.ศ. 2562 วาระที่ 3 ให้ตราเป็นข้อบัญญัติงบประมาณรายจ่ายประจำปี พ.ศ. 2562 ให้ยกมือขึ้น

มติที่ประชุม สภาฯมีมติให้ตราเป็นข้อบัญญัติงบประมาณรายจ่ายประจำปี พ.ศ. 2562 จำนวน 16 เสียง ประธานงดออกเสียง สมาชิกสภาฯลาประชุม 2 คน

ระเบียบวาระที่ 4 เรื่องที่เสนอใหม่

- ไม่มี –

ระเบียบวาระที่ 5 เรื่องอื่นๆ

ประธานสภาฯ สมาชิกสภาฯท่านใดมีเรื่องอื่นๆจะเสนอ เชิญครับ

นายจำปี ปัดตาตะฟัง เรียนประธานสภาฯ ผมนายจำปี ปัดตาตะฟัง สมาชิกสภาฯ หมู่ที่ 8 โครงการรายละเอียด งบพัฒนาตามข้อบัญญัติงบประมาณรายจ่ายประจำปี พ.ศ. 2561 และโครงการอื่นๆ ที่ยังไม่ได้ดำเนินการจัดซื้อจัดจ้าง จะเสนอสภาฯพิจารณาได้ทันภายในเดือนกันยายน 2561 นี้หรือไม่ เพราะเดือนนี้เป็นเดือนสุดท้ายของปีงบประมาณ พ.ศ. 2561 แล้ว ซึ่งผู้อำนวยการกองช่างเคยได้แจ้งต่อที่ประชุมสภาฯ แห่งนี้ ว่าจะใช้แบบมาตรฐานของทางหลวงชนบทในการก่อสร้างโครงสร้างพื้นฐาน ซึ่งจะช่วยประหยัดเวลาในเรื่องการออกแบบก่อสร้างและหาวิศวกรมารับรองแบบ แต่ถึงขณะนี้ดำเนินการถึงขั้นตอนใด

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วนตำบล แจ้งแนวทางปฏิบัติในการดำเนินการตามกฎหมายสองเรื่องด้วยกัน

1. พระราชบัญญัติควบคุมน้ำมันเชื้อเพลิง พ.ศ. 2542

“มาตรา 17 วรรคแรก เพื่อให้การควบคุมการประกอบกิจการเป็นไปอย่างมีประสิทธิภาพ และเพื่อปกป้องประชาชนให้มีความปลอดภัย ให้รัฐมนตรีมีอำนาจออกกฎกระทรวงกำหนดประเภทกิจการควบคุมของการมีน้ำมันเชื้อเพลิงไว้ในครอบครอง สถานีบริการน้ำมันเชื้อเพลิง คลังน้ำมันเชื้อเพลิงและการขนส่งน้ำมันเชื้อเพลิง สำหรับน้ำมันเชื้อเพลิงชนิดใดชนิดหนึ่ง หรือทุกชนิด ให้สอดคล้องกับระดับอันตรายที่จะเกิดขึ้น โดยแบ่งเป็น 3 ประเภท ดังนี้

(1) ประเภทที่ 1 ได้แก่กิจการที่สามารถประกอบการได้ทันทีตามความประสงค์ของผู้ประกอบกิจการ

(2) ประเภทที่ 2 ได้แก่กิจการที่เมื่อจะประกอบการต้องแจ้งให้พนักงานเจ้าหน้าที่ทราบก่อน

(3) ประเภทที่ 3 ได้แก่กิจการที่ต้องได้รับใบอนุญาตจากผู้อนุญาตก่อนจึงจะประกอบการได้”

ประกอบกับกฎกระทรวง กำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง พ.ศ. 2556 ลงวันที่ 18 กุมภาพันธ์ 2556

“ข้อ 42 กิจการควบคุมประเภทที่ 1 ตามมาตรา 17 ได้แก่” ซึ่งมี 2 รายการ

“ข้อ 43 กิจการควบคุมประเภทที่ 2 ตามมารตา 17 ได้แก่” ซึ่งมี 8 รายการ

“ข้อ 44 กิจการควบคุมประเภทที่ 3 ตามมาตร 17 ได้แก่” ซึ่งมี 23 รายการ

“ข้อ 45 ผู้ใดประสงค์จะประกอบกิจการควบคุมประเภทที่ 2 ตามข้อ 43ต้องแจ้งการประกอบกิจการต่อพนักงานเจ้าหน้าที่ตามแบบ ธพ.ป.1 ท้ายกฎกระทรวงนี้ พร้อมด้วยเอกสารและหลักฐานตามที่ระบุไว้ในแบบดังกล่าว”

“ข้อ 49 ผู้ใดประสงค์จะประกอบกิจการควบคุมประเภทที่ 3 ตามข้อ 44 ให้ยื่นคำขอรับใบอนุญาตประกอบกิจการควบคุมประเภทที่ 3 ตามแบบที่อธิบดีประกาศกำหนด พร้อมด้วยเอกสารและหลักฐานตามที่ระบุในแบบดังกล่าว”

2. พระราชบัญญัติน้ำบาดาล พ.ศ. 2520

“มาตรา 16 วรรคแรก ห้ามผู้ใดประกอบกิจการนำบาดาล ในเขตน้ำบาดาลใดๆไม่ว่าจะเป็นผู้มรกรรมสิทธิ์หรือสิทธิครอบครองที่ดินในเขตน้ำบาดาลนั้น เว้นแต่จะไดรับใบอนุญาตจากอธิบดีหรือผู้ซึ่งอธิบดีมอบหมาย”

“มาตร 17 ผู้ใดประสงค์จะขอรับใบอนุญาต เพื่อประกอบกิจการน้ำบาดาลในเขตน้ำบาดาลใด ให้ยื่นคำขอต่อพนักงานน้ำบาดาลประจำท้องที่ในเขตน้ำบาดาล นั้น”

“มาตรา 18 ประเภทของใบอนุญาต มีดังนี้

(1) ใบอนุญาตเจาะน้ำบาดาล

(2) ใบอนุญาตใช้น้ำบาดาล

(3) ใบอนุญาตระบายน้ำลงบ่อน้ำบาดาล”

“มาตรา 36 ทวิ วรรคแรก ผู้ใดสูบน้ำบาดาลในเขตห้ามสูบน้ำบาดาลที่ประกาศตามมาตรา 5 วรรค สอง หรือฝ่าฝืนมาตรา 16 ต้องระวางโทษจำคุกไม่เกินหกเดือน หรือปรับไม่เกินสองหมื่นบาท หรือทั้งจำทั้งปรับ และจะริบเครื่องมือเครื่องใช้ หรือเครื่องจักรกลใดๆ ที่ได้ใช้ในการกระทำความผิด หรือได้ใช้เป็นอุปกรณ์กระทำความผิดก็ได้”

หากไม่ได้แจ้งหรือได้รับอนุญาตจะมีความผิดต้องระวางโทษจำหรือปรับ หรือทั้งจำทั้งปรับ จึงขอความร่วมมือสมาชิกสภาฯได้ประชาสัมพันธ์ให้ประชาชนได้รับทราบด้วย สามารถยื่นคำขอได้ที่กองช่าง องค์การบริหารส่วนตำบลคลองเมือง

นายบุญทัน พลานชัย เรียนประธานสภาฯ ตามที่สมาชิกสภาฯ หมู่ที่ 8 ได้สอบถามการบริหารงบประมาณรายจ่ายประจำปี พ.ศ. 2561 ด้านโครงสร้างพื้นฐาน รายละเอียดผู้อำนวยการกองช่างได้เสนอให้ผมแล้ว ผมจะขอยื่นญัตติให้ประธานสภาฯในวันนี้เพื่อนำเสนอให้สภาฯพิจารณา ซึ่งในงานคอนกรีตก็จะเป็นการใช้คอนกรีตสำเร็จในการทำถนนเพราะสะดวกและก่อสร้างได้เร็ว ส่วนรายละเอียดโครงการมอบให้ผู้อำนวยการกองช่างได้ชี้แจง

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง ตามที่ได้เคยแจ้งให้สภาฯทราบแนวทางในการดำเนินการงานโครงสร้างพื้นฐาน ว่าจะใช้แบบมาตรฐานในการก่อสร้าง ซึ่งในปีงบประมาณ พ.ศ. 2561 มีทั้งสิ้น 11 โครงการครบทุกหมู่บ้านซึ่งได้ทำรายละเอียดครบแล้ว จะต้องมีการโอนงบประมาณเพิ่มเติมประมาณหนึ่งล้านกว่าบาท จึงขอให้สภาฯพิจารณา

ประธานสภาฯ ตามที่นายกองค์การบริหารส่วนตำบลและผู้อำนวยการกองช่างเสนอและชี้แจงมานั้น ขอหารือที่สภาฯและเลขานุการสภาฯว่าสภาฯจะพิจารณาญัตติเรื่องนี้ได้ในวันพรุ่งนี้หรือไม่

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วนตำบล และเลขานุการสภาฯ ตามที่นายกองค์การบริหารส่วนตำบลจะยื่นญัตติโอนและแก้ไขเปลี่ยนแปลงรายละเอียดงบประมาณรายจ่ายประจำปี พ.ศ. 2561 ตามที่ผู้อำนวยการกองช่างได้ชี้แจงต่อสภาฯนั้น ประธานสภาฯจะรับญัตติของนายกองค์การบริหารส่วนตำบลไว้ได้หรือไม่นั้น ตอบว่าสามารถรับญัตตินั้นได้ แต่จะนำเสนอให้สภาฯพิจารณาเมื่อใดนั้นไม่สามารถให้ความเห็นแก่ประธานสภาฯและสมาชิกสภาฯได้ เนื่องจากรายละเอียดที่ผู้อำนวยการกองช่างชี้แจงมานั้นผมยังไม่เห็นรายละเอียด จึงขออนุญาตสอบถามผู้อำนวยการกองช่างในเรื่องต่างๆ เพื่อประกอบการตัดสินใจของสภาฯว่าจะนำเข้าพิจารณาในการประชุมสภาฯเมื่อใด

1. รายละเอียดของโครงการทั้ง 11 โครงการนั้นดำเนินการเป็นไปตามมติคณะรัฐมนตรีเรื่องการกำหนดราคากลางค่าก่อสร้างหรือไม่ อย่างไร

2. การออกแบบหรือกำหนดแบบงานก่อสร้างเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 หรือไม่อย่างไร

3. กรณีที่ต้องโอนงบประมาณและเปลี่ยนแปลงคำชี้แจงงบประมาณ จะโอนจากแผนงาน หมวด ประเภท และรายการใดบ้าง

4. โครงการทั้ง 11 โครงการมีอยู่ในแผนพัฒนาตำบลสี่ปีหรือไม่ อย่างไร

5. เมื่อสภาฯอนุมัติให้โอนและแก้ไขเปลี่ยนแปลงงบประมาณรายจ่ายประจำปีแล้ว ผู้อำนวยการกองช่างและผู้อำนวยการกองคลังจะสามารถดำเนินการหาผู้รับจ้างตามระเบียบพัสดุได้ภายในกี่วัน เพราะสภาฯก็คงต้องการทราบประเด็นนี้มากพอสมควร

เหตุที่ต้องสอบถามอย่างนี้เพราะที่ผ่านๆมา เมื่อสภาฯได้อนุมัติงบประมาณหรือมีมติในเรื่องอื่นใด เพื่อให้นายกองค์การบริหารส่วนตำบล และข้าราชการที่มีหน้าที่เกี่ยวข้องรับไปดำเนินงานตามที่สภาฯอนุมัติ โดยเฉพาะงานโครงสร้างพื้นฐานการดำเนินงานเป็นไปด้วยความล่าช้าไม่สามารถแก้ไขปัญหาความเดือดร้อนของประชาชนได้ทันเหตุการณ์

ประธานสภาฯ ตามที่ปลัดองค์การบริหารส่วนตำบลสอบถามผู้อำนวยการกองช่าง ผมเห็นด้วย เพราะเมื่อสภาฯอนุมัติแล้ว ก็ต้องการให้ดำเนินการก่อสร้างเลย เชิญผู้อำนวยการกองช่าง

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง ประเด็นที่สอบถามมา การคำนวณราคากลางเป็นไปตามหลักเกณฑ์การคำนวณราคาของทางราชการ โดยใช้แบบก่อสร้างของกรมทางหลวงชนบท เพราะมีวิศวกรรับรองแบบแล้ว เพื่อแก้ไขปัญหาในการหาวิศวกรมารับรองแบบ งบประมาณที่จะโอนประมาณล้านกว่าบาทซึ่งจะขอโอนจากส่วนราชการต่างๆที่มีงบประมาณเหลือจ่ายหรือโครงการนั้นๆ ดำเนินการไม่ทันจึงขอโอนมาตั้งจ่ายเพิ่มในกองช่าง โครงการต่างๆปรากฏในแผนพัฒนาสี่ปี คือปี 2561-2564 และในกรณีที่จะให้ใช้คอนกรีตผสมเสร็จมาก่อสร้างนั้น ผมจะต้องคำนวณใหม่เพราะต้นทุนคอนกรีตผสมเสร็จสูงกว่าการผสมด้วยเครื่องผสมคอนกรีต

นายณัฐศักย์ โกเวทวิทยา เรียนประธานสภาฯ ผมนายณัฐศักย์ โกเวทวิทยา ผู้อำนวยการกองคลัง ในการจัดซื้อจัดจ้างนั้น องค์การบริหารส่วนตำบลจะต้องประกาศราคากลางในการจ้างก่อสร้างตามแบบ ปปช. 01 ไม่น้อยกว่า 10 วัน และหากเป็นการซื้อจ้างแบบเฉพาะเจาะจงจะใช้เวลา 5 วันในการหาผู้รับจ้าง การจัดซื้อจ้างวิธีอื่นๆใช้เวลาประมาณ 10 วันในการหาผู้รับจ้าง นับเวลาถัดจากวันที่สภาฯอนุมัติจะใช้เวลาสูงสุดประมาณ 20 วัน

ประธานสภาฯ ระยะเวลาประกาศหาผู้รับจ้างกับราคากลางจะมีผลกระทบกันหรือไม่อย่างไร หากไม่รีบดำเนินการหาผู้รับจ้าง

นายปรีชา กระจ่างโพธิ์ เรียนประธานสภาฯ ราคากลางในการก่อสร้างของราชการจะต้องดำเนินการทบทวนทุกๆ 30 วันนับแต่วันที่ผู้มีอำนาจได้อนุมัติราคากลางค่าก่อสร้าง ซึ่งเป็นไปตามหลักเกณฑ์การคำนวณราคาค่าก่อสร้างของราชการ ดังนั้นหากองค์การบริหารส่วนตำบลไม่สามารถหาผู้รับจ้างได้ คณะกรรมการกำหนดราคากลางจะต้องทบทวนราคาและเสนอนายกองค์การบริหารส่วนตำบลใหม่ทุกๆ 30 วัน

ตามที่ผู้อำนวยการกองช่างและผู้อำนวยการกองคลังชี้แจงมานั้น ผู้อำนวยการกองช่างทราบอยู่แล้วว่าแบบก่อสร้างจะต้องมีวิศวกรรับรอง ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 แต่ไม่ยอมดำเนินการใดๆ จะเสนอให้สภาฯพิจารณาฯโอนและเปลี่ยนแปลงคำชี้แจงงบประมาณในสมัยประชุมสภาฯ สมัยที่ 3 นี้ ทั้งๆที่รายละเอียดยังไม่เรียนร้อย และนายกองค์การบริหารส่วนตำบลประสงค์จะให้ใช้คอนกรีตผสมเสร็จในการก่อสร้าง จะเป็นไปได้หรือไม่อย่างไร ความเห็นของผม เห็นว่าควรให้ผู้อำนวยการกองช่างไปตรวจสอบรายละเอียดของโครงการก่อสร้างทั้ง 11 โครงการให้เรียบร้อย ครบถ้วน และถูกต้องตามกฎหมายที่เกี่ยวข้อง เช่น แบบก่อสร้าง , วัสดุในการก่อสร้าง , ราคากลาง , แผนพัฒนา, และงบประมาณที่ต้องโอนและเปลี่ยนแปลงคำชี้แจงงบประมาณ มีกี่รายการจำนวนเงินกี่บาท และเมื่อรายละเอียดที่กล่าวมาแล้วและรายละเอียดอื่นๆที่อาจมี ครบถ้วนถูกต้องแล้ว ประธานสภาฯ หรือนายกองค์การบริหารส่วนตำบล อาจร้องขอให้นายอำเภอจักราช เรียกประชุมสภาฯสมัยวิสามัญประจำปีเพื่อพิจารณาได้ ซึ่งหากประมาณเรื่องระยะเวลานับจากวันที่องค์การบริหารส่วนตำบลได้ร้องขอนายอำเภอให้เรียกประชุมสภาฯ สมัยวิสามัญประจำปี ถึงวันกำหนดนัดประชุมอย่างเร็วสุดอาจใช้เวลาประมาณ 7 วันทำการ ดังนั้นผู้อำนวยการกองช่างจะต้องเร่งรีบตรวจสอบและทบทวนรายละเอียดของโครงการก่อสร้างทั้ง 11 โครงการด่วนที่สุด เพราะใกล้สินปีงบประมาณแล้ว และจะต้องเผื่อเวลาให้กองคลังในการดำเนินการหาผู้รับจ้างและอาจต้องขออนุมัติกันเงินงบประมาณต่อสภาฯ เพราะมีบางโครงการที่งบประมาณอาจมากกว่าห้าแสนบาท

ประธานสภาฯ ตามที่ปลัดองค์การบริหารส่วนตำบลชี้แจงมาเป็นเรื่องดี ผมเห็นด้วย ดังนั้นให้ผู้อำนวยการกองช่างนำรายละเอียดของโครงการก่อสร้างทั้ง 11 โครงการ ไปตรวจสอบให้ถูกต้องตามกฎหมาย และเสนอรายงานผ่านผู้บังคับบัญชาตามลำดับภายในวันที่ 18 กันยายน 2561 และให้นายกองค์การบริหารส่วนตำบลได้กำกับติดตามการปฏิบัติหน้าที่ของผู้อำนวยการกองช่างด้วย อย่าให้เกิดความเสียหายต่อราชการ หรือทำให้ประชาชนเสียโอกาสในการพัฒนา หารท่านใดไม่มีความเห็นเป็นอย่างอื่นถือว่าสภาฯ นายกองค์การบริหารส่วนตำบล และผู้อำนวยการกองช่างรับทราบตามนี้ สมาชิกสภาฯจะเสนอเรื่องอื่นๆหรือไม่

นายถวิล กองไธสง เรียนปรานสภาฯ ผมนายถวิล กองไธสง สมาชิกสภาฯหมู่ที่ 4 สืบเนื่องจากการประชุมครั้งที่ผ่านมา เลขานุการสภาฯแจ้งเรื่องการส่งหนังสือราชการผ่านไลน์ เพื่อความรวดเร็วในการแจ้งข้อมูลข่าวสารให้สมาชิกทราบ ดำเนินการหรือยังให้รีบดำเนินการเลยหากยังไม่ดำเนินการ

นายอิทธิกร นาแซง เรียนประธานสภาฯ ผมนายอิทธิกร นาแซง สมาชิกสภาฯหมูที่ 7 ขอสอบถามเพิ่มเติมเรื่องการขออนุญาตขุดเจาะน้ำบาดาล สำหรับประชาชนที่ได้ขุดเจาะไปแล้ว และรายใหม่ที่กำลังจะขุดเจาะ จะรู้ปริมาณน้ำที่จะนำขึ้นมาใช้ได้อย่างไร และจะต้องเสียค่าธรรมเนียมการใช้น้ำบาดาลอย่างไร

นายปรีชา กระจ่างโพธิ์ เรียนประธานสภาฯ ในการหาปริมาณน้ำบาดาลมีสูตรในการคิดคำนวณ ซึ่งผู้มีใบอนุญาตขุดเจาะน้ำบาดาลจะเป็นผู้คำนวณให้ ส่วนประชาชนที่ขุดเจาะไปแล้ว ให้มาแจ้งที่กองช่างองค์การบริหารส่วนตำบลคลองเมือง เพื่อทำการคิดคำนวณให้ ส่วนค่าธรรมเนียมต่างๆที่อาจมีหรือต้องเสียให้สอบถามที่กองช่างได้

ประธานสภาฯ ให้ผู้อำนวยการกองช่างมีหนังสือแจ้งกำนัน ผู้ใหญ่บ้าน ได้ช่วยทำการสำรวจบ่อน้ำบาดาลเอดำเนินการให้เป็นไปตามกฎหมายต่อไป หากไม่มีเรื่องอื่นขอปิดประชุม

มติที่ประชุม รับทราบ

เลิกประชุมเวลา 13.30 น.

ปรีชา กระจ่างโพธิ์ ผู้บันทึกรายงานการประชุม

(นายปรีชา กระจ่างโพธิ์)

ปลัดองค์การบริหารส่วนตำบลคลองเมือง

เลขานุการสภาองค์การบริหารส่วนตำคลองเมือง

คำพัน แก้วกองสี ผู้ตรวจรายงานการประชุม

(นายคำพันธ์ แก้วกองสี)

ประธานสภาองค์การบริหารส่วนตำบลคลองเมือง

คณะกรรมการตรวจรายงานการประชุม

กัญหา รักษี สมศักดิ์ นาหนองขาม บุญธรรม พิรักษา

(นายกัญหา รักษี) (นายสมศักดิ์ นาหนองขาม) (นายบุญธรรม พิรักษา)

ประธานคณะกรรมการ กรรมการ กรรมการ